ཁོང་གི་བཀའ་དྲིན་གསོབ་པ་དང་རྗེས་དྲན་ཞུ་བའི་ཐབས་བླ་ན་མེད་པ་ཡང་ཁོང་གི་ཐུགས་རེ་འདི་དག་མུ་མཐུད་རྒྱུན་སྐྱོང་གནང་རྒྱུ་དེ་ཡིན་པ་རེད།ད་ལྟ་ང་ཚོ་མང་པོ་ཞིག་ས་ཆ་གཞན་དང་གཞན་དུ་ཡོད་པ་དང་།གནས་བབ་མང་པོ་ཞིག་སྔར་དང་གཏན་ནས་མི་འདྲ་ན་ཡང་།སྤྱིར་སྤྲུལ་རིན་པོ་ཆེའི་སློབ་བརྒྱུད་ཅིག་དང་།ཁྱད་པར་དུ་རང་རེ་དྲེལ་དཀར་དགོན་གྱི་བསྟན་པའི་ལྷག་ཞབས་སུ་སྐྱེས་པའི་འབངས་མི་སེར་ཞིག་ཡིན་ན་སྐྱ་སེར་ཕོ་མོ་དབྱེ་བ་མེད་པའི་ཐོག་ནས་སྤྲུལ་རིན་པོ་ཆེས་སྐུ་ཚེ་གང་བོར་འབད་བརྩོན་གནང་བའི་ཐུགས་རེ་གལ་ཆེ་ཤོས་ཆང་དང་དུ་བ་སྣ་དུད་བཅས་སྤོང་རྒྱུའི་གོམས་གཤིས་བཟང་པོ་དེ་མི་ཉམས་རྒྱུན་འཛིན་བྱ་རྒྱུ་ནི་སྤྲུལ་སྐུ་རིན་པོ་ཆེའི་ཐུགས་དགོངས་རྫོགས་པའི་ཐབས་གལ་ཆེ་ཤོས་དང་།ང་ཚོ་དང་སྤྲུལ་རིན་པོ་ཆེའི་བར་གྱི་དམ་ཚིག་གི་ཁ་དན་གཙོ་བོ་ཞིག་ཡིན་སྲིད་སྙམ།